# Pilar Bayer i Isant

Pilar Bayer i Isant (Barcelona, 13 de febrer de 1946) és una matemàtica i algebrista catalana, especialitzada en la teoria de nombres, catedràtica emèrita de la Universitat de Barcelona.

## Formació i trajectòria

Va compaginar estudis de música i de matemàtiques. El 1967 va obtenir el títol de professora de piano pel Conservatori Superior Municipal de Música de Barcelona i l'any següent va llicenciar-se en matemàtiques a la Universitat de Barcelona, on el 1975 es va doctorar amb la tesi Extensiones maximales de un cuerpo global en las que un divisor primo descompone completamente.
Ha estat catedràtica d'àlgebra de la Universitat de Barcelona des de 1981 fins a la jubilació. Abans havia estat professora agregada a la Universitat de Santander durant dos anys i professora assistent a la Universitat de Ratisbona, a Alemanya, de 1977 a 1980. Durant la seva estada a Alemanya va especialitzar-se en la teoria de nombres, que ha estat el seu principal camp de recerca des d'aleshores.
Ha creat un important grup de recerca en teoria de nombres. Les seves publicacions versen sobre funcions zeta, formes automorfes, el problema invers de la teoria de Galois, equacions diofàntiques i corbes de Shimura. És acadèmica de la Reial Acadèmia de Ciències i Arts de Barcelona des de 2001, de la Reial Acadèmia de Doctors de Catalunya des de 1996, i és membre de l'Institut d'Estudis Catalans, des de 2001. El 1998 va rebre la Medalla Narcís Monturiol al mèrit científic i tecnològic de la Generalitat de Catalunya. El 2004 fou nomenada Emmy-Noether-Professorin de la Georg-August-Universität Göttingen. El mateix any fou escollida acadèmica de la Reial Acadèmia de Ciències Exactes, Físiques i Naturals, i hi va ingressar el 2010 amb el discurs Antecedentes y evolución de la teoría de la multiplicación compleja.

## Premis i reconeixements

* 1998 - Medalla Narcís Monturiol al mèrit científic i tecnològic, atorgada per la Generalitat de Catalunya.
* 2013 - Premi Crítica Serra d'Or de Recerca.
* 2015 - Medalla de la Dona, que concedeix el Consell de les Dones del districte de Sarrià-Sant Gervasi de Barcelona.
* 2015 - Medalla d'Honor de la Xarxa Vives d'Universitats.
* 2022 - Medalla de la Reial Societat Matemàtica Espanyola, juntament amb Carlos Andradas i Luis Narváez.
* 2024 - Creu de Sant Jordi.

## Selecció d'obres i publicacions

* Alsina i Aubach, Montserrat, and Bayer i Isant, Pilar. Quaternion Orders, Quadratic Forms, and Shimura Curves (en anglès). American Mathematical Society, 2004. ISBN 0821833596
* Bayer i Isant, Pilar, et al. Arrels germàniques de la matemàtica contemporània : amb una antologia de textos matemàtics de 1850 a 1950. Institut d’Estudis Catalans, Secció de Ciències i Tecnologia, 2012.ISBN 9788499651194
* Bayer i Isant, Pilar, i López Pellicer, Manuel. Antecedentes y evolución de la teoría de la multiplicación compleja (en castellà). Real Academia de Ciencias Exactas, Físicas y Naturales, 2010.ISBN 9788487125485
* Bayer i Isant, Pilar, and García Vallès, Ricard. Els Sòlids platònics. Barcelona: Reial Acadèmia de Doctors, 1996.
* Bayer i Isant, Pilar. Ensenyar matemàtiques, aprendre matemàtiques : variacions sobre un tema de Felix Klein. Universitat de Barcelona, 2007.
* Bayer i Isant, Pilar, et al. [Groupe des représentations de M12’] comme groupe de Galois sur [phi] (en francès). Universitat de Barcelona, Facultat de Matemàtiques, 1986.
* Bayer i Isant, Pilar, et al. Problemes d’àlgebra. Barcelona: Universitat de Barcelona, 1990.ISBN 8478753613
* Bayer i Isant, Pilar. Values of the Iwasawa L-functions at the point s=1 (en anglès). Birkhauser-Verlag, 1979.
* Bayer i Isant, Pilar. «Arithmetical problems in number fields, abelian varieties and modular forms» (en anglès). Contributions to science, , vol. 1, núm. 2, 2000, pàg. 125-145. Disponible a: Revistes Catalanes amb Accés Obert (RACO)
* Bayer i Isant, Pilar. «Les Contribucions de Poincaré a l’aritmètica». Butlletí de la Societat Catalana de Matemàtiques, vol. 21, núm. 1, juliol 2006, pàg. 5 - 38. Disponible a: Revistes Catalanes amb Accés Obert (RACO)
* Bayer i Isant, Pilar. «Formas cuadráticas sobre cuerpos totalmente p-ácidos» (en castellà), Publicacions Matemàtiques, vol. 3, núm. 1, 1976, pàg. 1-15. Disponible a: Publicacions Matemàtiques de la Universitat Autònoma de Barcelona
* Bayer i Isant, Pilar. «Monstres, cordes, fantasmes i clars de lluna». Butlletí de la Societat Catalana de Matemàtiques, vol. 14, núm. 1,1999, pàg. 9-30. Disponible a: Revistes Catalanes amb Accés Obert (RACO)
* Bayer i Isant, Pilar. «Triangles rectangles de costats racionals». Butlletí de la Societat Catalana de Matemàtiques, vol. 1, 1987, p. 22-23. Disponible a: Dipòsit Digital de la Universitat de Barcelona

## Notes

* ↑ El «Number Theory Research Group de la UB». [Consulta: 22 gener 2024]. proporciona un llistat extens de les obres i publicacions de Pilar Bayer i Isant.

## Referències

* ↑ «Bayer i Isant, Pilar». Reial Acadèmia de Ciències i Arts de Barcelona. [Consulta: 4 març 2025].
* 1 2 «Pilar Bayer Isant» (en castellà). Real Sociedad Matemática Española - El Árbol de las Matemáticas, 21-11-2024. [Consulta: 4 març 2025].
* ↑ Bayer i Isant, Pilar. «Extensiones maximales de un cuerpo global en las que un divisor primo descompone completamente». Universitat de Barcelona - Dipòsit digital, 01-04-1975. [Consulta: 4 març 2025].
* ↑ Girbau i Badó, Joan «Pilar Bayer i Isant». Memòria curs 2000-2001. Institut d'Estudis Catalans, 2001, pàg. 127-129.
* ↑ Pilar Bayer a 16cientifiquescatalanes
* ↑ Reial Academia Doctors. «Excma. Sra. Dra. Pilar Bayer Isant», 2012. Arxivat de l'original el 2022-01-10. [Consulta: 12 juny].
* 1 2 «Secció de Ciències i Tecnologia: Pilar Bayer i Isant». A: Institut d'Estudis Catalans. Memòria: curs 2015-2016. Barcelona: IEC, 2018, pàg. 107 [Consulta: 5 desembre 2023].
* 1 2 «Decret 144/1998, de 9 de juny, de concessió de la Medalla Narcís Monturiol al mèrit científic i tecnològic a onze personalitats.». Portal Jurídic de Catalunya. Generalitat de Catalunya. [Consulta: 1r febrer 2024].
* ↑ Biografia Arxivat 2016-06-24 a Wayback Machine. al web de la RAC
* ↑ Bayer, Pilar; Guàrdia, Jordi; Travesa, Artur. Arrels germàniques de la matemàtica contemporània: amb una antologia de textos matemàtics de 1850 a 1950. Institut d'Estudis Catalans, 18 de maig 2012, 18 de maig 2012, p. 689. ISBN 9788499651194.
* ↑ «Pilar Bayer, membre de la Secció de Ciències i Tecnologia, guardonada amb la Medalla de la Dona». Butlletí de L'Institut d'Estudis Catalans, Núm. 197, 4-2015 [Consulta: 5 desembre 2023].
* ↑ «Pilar Bayer i Antoni Miró seran homenatjats per les universitats de la Xarxa Vives». Xarxa Vives d'Universitats, 03-07-2015. [Consulta: 5 desembre 2023].
* ↑ Diez López, Nerea «Carlos Andradas, Pilar Bayer y Luis Narváez, Medallas de la RSME 2022». Real Sociedad Matemática Española, 24 juny 2022. [Consulta: 22 gener 2024].
* ↑ 324cat. «Les Creus de Sant Jordi 2024: de Carod-Rovira i Àngels Barceló a Aitana Bonmatí i Unió de Pagesos», 03-12-2024. [Consulta: 3 desembre 2024].

## Enllaços externs

* Publicacions de Pilar Bayer llistades a Google Acadèmic
* Number Theory Research Group de la UB, perfil de Pilar Bayer i Isant.
* Pioneres del coneixement. Les dones de l'IEC. Pilar Bayer: copsar la bellesa dels nombres.